Ποιμενοχώρι Αχαΐας

Το Ποιμενοχώρι, γνωστότερο κυρίως με την προηγούμενη ονομασία του Μπουντουραίικα, είναι μικρό χωριό της Αχαΐας, όπου σύμφωνα με το Πρόγραμμα «Καλλικράτης» από 1/1/2011 ανήκει στο  Δήμο Δυτικής Αχαΐας. Την περίοδο 1997-2010, βάσει του Σχεδίου «Καποδίστριας», ανήκε στον πρώην Δήμο Ωλενίας ως τμήμα του δημοτικού διαμερίσματος της πρώην ανεξάρτητης κοινότητας Αγίου Νικολάου ΚράληΕ.Ε.Τ.Α.Α. - Διοικητικές μεταβολές Ποιμενοχωρίου Αχαΐας. eetaa.gr. Ανακτήθηκε: 02/11/2017.. 

Βρίσκεται ανάμεσα στα χωριά Κάτω Μαζαράκι και Καλαμάκι (Χαρμπιλαίικα) ενώ κοντά του βρίσκονται και τα μικρά χωριά Αυγεραίικα και Κουνελαίικα. Πολύ κοντά του είναι η ΒΙ.ΠΕ. Πάτρας. Το χωριό βρίσκεται σε υψόμετρο περίπου 80 μέτρωνΤριανταφύλλου 1995, λήμμα Μπουντουραίικα..

Ιστορία
Η ονομασία του οικισμού πρόκειται για ανθρωπωνυμικό και πήρε το όνομά του από το επίθετο της οικογένειας Μπουντούρη, που κατοικεί στην περιοχή. Οι πρώτοι οικιστές του χωριού προέρχονται από τη Σάπια Βρύση, χωριό που είχε εγκαταλειφθεί ήδη πριν το 1920, ερχόμενοι αρχικά με τα κοπάδια τους τους θερινούς μήνες, γεγονός που οδήγησε σταδιακά στη δημιουργία μόνιμου οικισμούΛουλούδης 2010, σελ. 299..

Με το ΦΕΚ της 16/10/1940 τα Μπουντουραίικα αναγνωρίζονται ως οικισμός και προσαρτώνται στην τότε Κοινότητα Κραλίου. Με το ΦΕΚ 11Α της 24/01/1957 τα Μπουντουραίικα μετονομάζονται σε ΠοιμενοχώριΠανδέκτης: Μετονομασίες των Οικισμών της Ελλάδας - Μπουντουραίικα-Ποιμενοχώριον, pandektis.ekt.gr. Ανακτήθηκε: 05/05/2011..

Δημογραφικά στοιχεία
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφέςΨηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017.Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017. είναι η εξής:
 1928 1940 1951 1961 1971 1981 1991 2001 2011 202130Λουλούδης 2010, σελ. 298.326642Επειδή η απογραφή εκτυπώνεται τόσο στα ελληνικά όσο και στα γαλλικά, όλοι οι οικισμοί έχουν δίπλα τους και το όνομά τους στο λατινικό αλφάβητο. Τα Μπουντουραίικα εδώ αναφέρονται ως Piménokhori (Boudouréica).4339Αναφέρονται ξανά ως Piménokhori (Boudouréica).4453Μόνιμος πληθυσμός: 52 κάτοικοι. Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 200147ΕΛ.ΣΤΑΤ. - Μόνιμος πληθυσμός της Ελλάδος. Απογραφή 201123

Λοιπά στοιχεία
Κύρια δραστηριότητα των κατοίκων του είναι η κτηνοτροφία και η γεωργία (κυρίως οι αμπελοκαλλιέργειες). Οικογενειακά επίθετα που απαντούν σήμερα στο χωριό: Κλωνής, Λουζιώτης, Μητρόπουλος, Μπουντούρης, Χρυσανθόπουλος.

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μπουντουραίικα.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Ποιμενοχωρίου Αχαΐας. eetaa.gr. Ανακτήθηκε: 02/11/2017.
 Ε.Ε.Τ.Α.Α. - Διοικητικές μεταβολές Κοινότητας Αγίου Νικολάου Κράλη Αχαΐας, eetaa.gr. Ανακτήθηκε: 29/10/2017.
 Ποιμενοχώρι/Μπουντουραίικα. wikimapia.org

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας